CELEX: 32018D0393
Language: lv
Date: 2018-03-12 00:00:00
Title: Komisijas Lēmums (ES) 2018/393 (2018. gada 12. marts), ar ko Eiropas Savienības vārdā apstiprina grozījumus Protokolā starp Eiropas Savienību un Marokas Karalisti, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Savienību un Marokas Karalisti

13.3.2018   
            
            
               LV
            
            
               Eiropas Savienības Oficiālais Vēstnesis
            
            
               L 69/60
            
         KOMISIJAS LĒMUMS (ES) 2018/393
   (2018. gada 12. marts),
   ar ko Eiropas Savienības vārdā apstiprina grozījumus Protokolā starp Eiropas Savienību un Marokas Karalisti, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Savienību un Marokas Karalisti
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2013. gada 16. decembra Lēmumu 2013/785/ES par to, lai Eiropas Savienības vārdā noslēgtu protokolu starp Eiropas Savienību un Marokas Karalisti, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Savienību un Marokas Karalisti (1), un jo īpaši tā 3. pantu,
   tā kā:
   
               (1)
            
            
               Ar 10. pantu Partnerattiecību nolīgumā zivsaimniecības nozarē starp Eiropas Kopienu un Marokas Karalisti (2) (turpmāk “nolīgums”), kas apstiprināts ar Padomes Regulu (EK) Nr. 764/2006 (3), ir izveidota Apvienotā komiteja, kuras uzdevums ir uzraudzīt minētā nolīguma piemērošanu un jo īpaši pārraudzīt tā izpildi, interpretāciju un piemērošanas pareizību, kā arī vajadzības gadījumā no jauna novērtēt zvejas iespēju apjomu.
            
         
               (2)
            
            
               Ar 5. pantu Protokolā starp Eiropas Savienību un Marokas Karalisti, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Savienību un Marokas Karalisti (4) (turpmāk “protokols”), un kurš apstiprināts ar Lēmumu 2013/785/ES, Apvienotajai komitejai dota atļauja pārskatīt zvejas iespējas pēc abpusējas vienošanās, ja šīs pārskatīšanas mērķis ir Marokas zvejas resursu ilgtspēja.
            
         
               (3)
            
            
               Apvienotās komitejas 2017. gada 25.–27. oktobra sanāksmē Briselē Marokas Puse ir paziņojusi par nodomu samazināt 2018. gadā iedalīto kvotu attiecībā uz rūpnieciskajiem pelaģiskajiem traleriem (sk. zvejas tehnisko datu lapu Nr. 6), lai nodrošinātu ilgtspējīgu ieguvi no attiecīgajiem krājumiem. Ņemot vērā šāda pasākuma paredzamo ietekmi uz attiecīgo floti, ES Puse ierosināja vienlaikus grozīt dažus protokola īstenošanas noteikumus attiecībā uz rūpniecisko pelaģisko zveju, lai optimizētu zvejas iespēju izmantojumu šajā kategorijā.
            
         
               (4)
            
            
               Uzreiz pēc Apvienotās komitejas attiecīgās sanāksmes Komisija nosūtīja Padomei sagatavošanas dokumentu ar sīku informāciju par paredzēto Savienības nostāju par plānotajiem grozījumiem.
            
         
               (5)
            
            
               Padome saskaņā ar Lēmuma 2013/785/ES pielikuma 3. punktu apstiprināja paredzēto Savienības nostāju.
            
         
               (6)
            
            
               Marokas Lauksaimniecības, jūras zvejniecības, lauku attīstības, ūdenssaimniecības un mežu ministrija un Eiropas Komisija vēstuļu apmaiņas veidā apstiprināja Apvienotās komitejas 2017. gada 25.–27. oktobrī Briselē notikušās sanāksmes rezultātus attiecībā uz grozījumiem kvotā, mēneša maksimālajos nozvejas apjomos un 6. kategorijas sugu grupu nozvejas sastāvā.
            
         
               (7)
            
            
               Šie grozījumi būtu jāapstiprina Eiropas Savienības vārdā,
            
         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināti tie grozījumi zvejas tehnisko datu lapā Nr. 6 Protokolā starp Eiropas Savienību un Marokas Karalisti, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Savienību un Marokas Karalisti, kurus vēstuļu apmaiņas veidā pieņēmusi ar minētā nolīguma 10. pantu izveidotā Apvienotā komiteja un kuri iekļauti šā lēmuma pielikumā.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2018. gada 12. martā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 349, 21.12.2013., 1. lpp.
   
   
      (2)  OV L 141, 29.5.2006., 4. lpp.
   
   
      (3)  Padomes 2006. gada 22. maija Regula (EK) Nr. 764/2006 par to, lai noslēgtu Partnerattiecību nolīgumu zivsaimniecības nozarē starp Eiropas Kopienu un Marokas Karalisti (OV L 141, 29.5.2006., 1. lpp.).
   
      (4)  OV L 328, 7.12.2013., 2. lpp.
   
   
      PIELIKUMS
      A.   Eiropas Komisijas Jūrlietu un zivsaimniecības ģenerāldirektorāta 2017. gada 10. novembra vēstules (Ares) 5493915 izraksts
      
      Cienījamā ģenerālsekretāre!
      Pēc manas 3. novembra vēstules par turpmākiem pasākumiem saistībā ar nesenās Apvienotās komitejas secinājumiem (atsauce: Ares 5362568, 3.11.2017.), man ir gods apstiprināt, ka, piemērojot protokola 5. pantu, Eiropas Savienības Padome vienojās par 6. kategorijas kuģiem 2018. gadā iedalītās kvotas samazinājumu par 15 %, lai nodrošinātu attiecīgo krājumu ilgtspējīgu izmantošanu.
      (..)
      Turklāt, kā paziņots iepriekšminētajā vēstulē, lūdzu Jūs atbildes vēstulē apstiprināt turpmāk minētos 6. kategorijas tehnisko nosacījumu grozījumus, kuru mērķis ir optimizēt zvejas iespēju izmantojumu šajā kategorijā:
      
                  —
               
               
                  grozījums nozvejas sastāvā: palielināt sardīņu/sardinellu sugu grupas nozvejas apjomu līdz 40 % no iedalītās kvotas un šo palielinājumu kompensēt ar līdzvērtīgu stavridu/makreļu/anšovu sugu grupas nozvejas apjoma samazinājumu, nemainot piezvejas procentuālo daudzumu,
               
            
                  —
               
               
                  mēneša maksimālās nozvejas palielinājums līdz 12 000 tonnām periodā no 2018. gada 1. aprīļa līdz 14. jūlijam, paturot prātā to, ka ES Puse uzstāj, ka šī maksimālā mēneša nozveja tiek saglabāta periodā no 2018. gada 1. janvāra līdz 14. jūlijam.
               
            Patiesā cieņā
      B.   Marokas Lauksaimniecības, jūras zvejniecības, lauku attīstības, ūdenssaimniecības un mežu ministrijas 2017. gada 27. novembra vēstules Nr. 8885 izraksts
      
      Godātais nodaļas vadītāja kungs!
      Vispirms pateicos par Jūsu vadītās nodaļas centieniem saņemt Eiropas Savienības Padomes piekrišanu 6. kategorijas kuģiem 2018. gadā iedalīto kvotu samazināt par 15 %.
      (..)
      Attiecībā uz pārējiem Jūsu vēstulē izklāstītajiem punktiem, lūdzu, ņemiet vērā turpmāk minētos punktus, par kuriem esmu rakstījusi 2017. gada 10. novembra vēstulē:
      
                  1.
               
               
                  Mēs apstiprinām iespēju pārskatīt 6. kategorijas nozvejas sastāvu atbilstīgi šādām likmēm – sardīnes/sardinellas: 40 %, stavridas/makreles/anšovi: 58 %, bet piezveja: 2 %.
               
            
                  2.
               
               
                  Marokas Pusei nav iemeslu iebilst pret mēneša maksimālās nozvejas noteikšanu 12 000 tonnu apmērā, taču tikai no 2018. gada marta mēneša (ieskaitot). 2018. gada janvārī un februārī, kas atbilst sardīņu nārsta perioda beigām, maksimālā nozveja tiks saglabāta 10 000 tonnu apmērā.
               
            Patiesā cieņā